海珠路 (廣州越秀)

海珠路係中國廣東省廣州市越秀區入面嘅其中一條一般馬路。呢條路係喺盤福路同埋百靈路嘅交界同廣州市第一人民醫院東門嘅附近開始，一直向南去到長堤大馬路口。呢條路響1932年開通。

概要 
全長2325米，闊10米，成條路係單行綫，凈係可以從北邊向南邊行。呢條馬路分開咗北、中、南三條嘅。

史 
其實「海珠路」呢個名係因為呢條路嘅最南邊係珠江邊，啱好對住嚿海珠石先至改咗噉嘅名。響1932年，廣州市政府決定開條馬路，嚟拆咗官塘街同埋竇富巷嚟整成海珠北路；跟住就整闊咗條西濠街同埋東邊嘅南濠窪地嚟整咗條仙羊街，跟住起咗條海珠中路；之後就拆咗板箱巷、油欄門同埋油欄通津嚟整咗海珠南路。

海珠路嘅三條道路，起點到終點 
海珠北路：從盤福路同埋百靈路嘅交界，廣州市第一人民醫院東門附近嗰頭一直去到中山六路嗰邊
海珠中路：從中山六路嗰頭一直去到大德路嗰邊
海珠南路：從大德路嗰頭一直去到長堤大馬路嗰邊

經過嘅道路 

呢度啲路順序係從北去到南嚟排嘅，其中加粗咗嘅字係主幹道：
 百靈路、盤福路
 淨慧路
 中山六路
 光塔路
 惠福西路
 觀綠路
 大德路
 大新路
 一德路
 長堤大馬路

廣州道路
越秀區道路